# НАМУНАВИЙ ШАКЛ

# Автосалондан енгил автомашина сотиб олиш учун истеъмол кредити бериш тўғрисидаги [⦁] – сонли

**КРЕДИТ ШАРТНОМАСИ**

202[⦁] йил [⦁] [⦁] [⦁] шаҳри

“Ипотека-банк” акциядорлик тижорат ипотека банки, бундан буён шартнома матнида “Банк” деб юритилувчи номидан Низом ва Бош ишончномага асосан ҳаракат қилувчи Банкнинг [⦁] филиали бошқарувчиси [⦁] бир томондан ва кейинги ўринларда “Қарз олувчи” деб юритилувчи фуқаро [⦁] (паспорт маълумотлари: [⦁], [⦁] йилда [⦁] томонидан берилган) иккинчи томондан, ҳамда кейинги ўринларда “Биргаликда қарз олувчи” деб юритилувчи [⦁] (паспорт маълумотлари: [⦁], [⦁] йилда [⦁] томонидан берилган) учинчи томондан, кейинги ўринларда “Томонлар” деб юритилувчилар ушбу шартномани қуйидагилар тўғрисида туздилар:

# ШАРТНОМА ПРЕДМЕТИ

* 1. Банк Қарз олувчига [⦁] русумли автотранспорт воситасини (кейинги ўринларда “Автоулов”) сотиб олиш учун ушбу шартномада назарда тутилган микдорда ва шартларда кредит маблағларини ажратиш, Қарз олувчи эса олинган кредитдан мақсадли фойдаланиш, ажратилган кредитни ва унга ҳисобланган фоиз тўловларини мазкур шартномада белгиланган муддатларда ва шартлар асосида тўлаган ҳолда қайтариш, Автоуловни ўз номига расмийлаштирилгандан сўнг, ўрнатилган тартибда гаров қўйиш мажбуриятини олади.

# КРЕДИТ МИҚДОРИ ВА КРЕДИТ АЖРАТИШ ШАРТЛАРИ

2.1. Кредит умумий суммаси [⦁] ([⦁]) сўмни ташкил этади.

* 1. Кредит бериш учун Қарз олувчига алоҳида ссуда ҳисобварағи очилади. Қарз олувчининг ёзма топшириқномаси (аризаси) ва кредит бўлимининг фармойишга асосан ссуда ҳисобварағидан кредит маблағлари нақдсиз шаклда ўтказилади. Қарз олувчининг ёзма топшириқномаси (аризаси), ушбу шартнома имзоланган кундан бошлаб 30 календарь кунидан ошмаган муддатда тақдим этилиши лозим (кредитни ўзлаштириш муддати).
	2. Ушбу шартноманинг 2.1-бандида кўрсатилган кредит суммаси Қарз олувчининг ёзма топшириқномаси (аризаси) асосида товарлар сотувчиси "Андижон-Автотеххизмат" МЧЖнинг тегишли ҳисобварағига кредитлаш обеъктини [⦁] йилдаги [⦁]-сонли шартномага асосан тўловларни нақдсиз шаклда ўтказиш йўли билан амалга оширилади.
	3. Кредит имтиёзли даврсиз [⦁] *(*[⦁]*)* ой муддатга берилади.

# Кредитдан фойдаланганлик учун фоиз тўлови йиллик [⦁] фоизни ташкил этади.

* 1. Кредит бўйича фоизлар Банк томонидан ҳар куни ушбу шартноманинг 2.5-бандида белгиланган фоиз ставкасида ва кредит берилган санадан бошлаб қарз олувчининг ссуда ҳисобварағидаги кредит суммаси қолдиғига нисбатан ҳисоблаб борилади.
	2. Бошланғич бадал сифатида топширилган пул маблағларининг [⦁] сўмни ҳамда кредит билан бирга енгил автомашина етказиб берувчи ташкилотнинг ҳисобварағига ўтказиб берилади.
	3. Алохида шартлар: кредит таъминоти хужжатлари (суғурта шартномаси; суғурта полиси ва кредит тўлиқ муддатига суғурта мукофоти тўланганлигини тасдиқловчи ҳужжат) тақдим этилгандан сўнг кредит ажратилади.

# ҚАРЗ ОЛУВЧИ (БИРГАЛИКДА ҚАРЗ ОЛУВЧИ)НИНГ ТАСДИҚНОМАСИ

3.1. Қарз олувчи (Биргаликда қарз олувчи) қуйидагиларни тасдиқлайди:

* Банкка тақдим этилган (этиладиган) кредитни расмийлаштириш ва олиш учун ҳужжатлар ва маълумотлар бундай ҳужжатлар ва маълумотлар тақдим этилган санада ҳақиқий ва ишончли ҳисобланишини;
* Қарз олувчига (Биргаликда қарз олувчи) нисбатан фуқаролик, маъмурий ёки жиноят иши қўзғатилмаганлигини;
* Биргаликда қарз олувчи ушбу шартнома мажбуриятлари юзасидан биргаликда жавоб беришини ва ушбу мажбуриятлар ҳақиқий ҳисобланишини.
* агар Қарз олувчи тўловларни амалга оширишга ёки ушбу шартномада белгиланган талаблардан исталганини бажаришга қодир бўлмаса, шу жумладан, кредит маблағлари ҳисобига сотиб олинган автомашинани гаровга қўймаса, Банкнинг кредитни муддатидан олдин қайтаришни ва кредитга ҳисоблаб ёзилган фоизлар ва бошқа тўловларнинг муддатидан олдин тўланишини талаб қилишга, ундирувни кредит таъминоти сифатида қабул қилинган ҳар кандай турдаги мол-мулкларга уларни Банк билан келишилган нархларда реализация қилишга, муддатида тўланмаган кредит ва унга ҳисобланган фоизларни Қарз олувчининг (Биргаликда қарз олувчининг) банкларда очилган барча турдаги ҳисобварақларидаги, шу жумладан, унинг депозит ва банк картаси ҳисобварақларидаги пул маблағларини акцептсиз ҳисобдан чиқаришга ҳакли эканлигини тан олишини ва бунга эътироз билдирмаслигини;
* Қарз олувчи (Биргаликда қарз олувчи)нинг банк карта ҳисобварақлари Банкнинг автотўлов хизматига уланишига рози эканликларини ва ушбу хизмат орқали Банк томонидан кредитнинг тўлов муддати келган қисми ва унга ҳисоблаган фоизларни қоплаш учун етарли бўлган маблағлар Қарз олувчи ва Биргаликда қарз олувчининг банк карта ҳисобварақларидан қўшимча огоҳлантиришларсиз автоматик тарзда ҳисобдан чиқарилиши тушунтирилганлигини.
* Қарз олувчининг ушбу шартномада назарда тутилган мажбуриятларни бажаришдан бош тортиши Қарз олувчи (Биргаликда қарз олувчи)нинг ушбу шартномага, Фуқаролик кодексига ва Ўзбекистон Республикасининг бошқа қонун ҳужжатларига мувофиқ жавобгарлик келтириб чиқариши ҳақида огоҳлантирилганлигини;

Қарз олувчи ўзи ҳақидаги ва унга Банк томонидан ажратилаётган кредит тўғрисидаги маълумотларни “Ўзбекистон Республикаси Марказий банкининг Кредит ахборотининг давлат реестрини юритиш департаментига” (КАДР), “Кредит ахборотлари тахлил маркази” (КАТМ) Кредит бюроси МЧЖга ҳамда гаровга унинг тақдим этилган объектлар тўғрисидаги маълумотларни “Гаров реестри” ДУКга тақдим этилишига розилигини;

* кредит маблағлари ҳисобига сотиб олинаётган автомашинани Банкнинг кредит таъминоти сифатида Банкка гаровга қўйишга Қарз олувчи эри/хотинининг хабари бор ҳамда белгиланган тартибда Қарз олувчи эри/хотинининг [⦁] йилдаги розилиги (розилик хати) мавжудлигини.

# КРЕДИТНИ ТЎЛАШ ТАРТИБИ

* 1. Қарз олувчи ушбу шартнома ва у билан боғлиқ бошқа ҳужжатларни тайёрлаш, расмийлаштириш, рўйхатга олиш билан боғлиқ ўз зиммасига олган барча харажатларни Банкнинг биринчи талабига кўра тўлаб беради.
	2. Қарз олувчи (Биргаликда қарз олувчи) кредит тўловларини (асосий карз ва фоиз) ушбу шартноманинг ажралмас қисми ҳисобланган тўловлар жадвалига мувофиқ ҳар ойда босқичма-босқич ўз санаси ва суммаси доирасида тўлаб боради.
	3. Кредитни тўлаш қуйидаги шаклларда амалга оширилади:
* иш хақи ва унга тенглаштирилган тўловлар, пенсиялар, гонорарлар, дивидендлар, фоизлар ва қимматли қоғозлар бўйича олинадиган бошқа даромадлар ҳисобига нақд пулсиз шаклда ўтказиш йўли билан;
* накд пулларни киритган ҳолда;
* омонат ҳисобварақларидан маблағлар ўтказиш йўли билан;
* банк пластик карточкаларидан маблағлар ўтказиш йўли билан;
* Банкнинг автотўлов хизмати орқали банк карта ҳисобварақларидан кредитнинг тўлов муддати келган қисмини, ва унга ҳисоблаган фоизларни қоплаш учун етарли бўлган маблағларни автоматик тарзда ҳисобдан чиқариш йўли билан;
* бошқа конунчиликда назарда тутилган тўлов шакллари билан.
	1. Қарз олувчи томонидан тўланган тўловлар қуйидаги тартибда кредит карздорлигини коплашга йўналтирилади:

a) кредит шартномасига асосан ҳисобланган тўловлар ва неустойкалар; б) кредит бўйича тўлов муддати ўтган фоизлар;

в) кредит бўйича тўлов муддати ўтган қарзлар; г) муддатли фоизлар;

д) кредит бўйича муддатли қарзлар.

# КРЕДИТ ТАЪМИНОТИ БЎЙИЧА ТАЛАБЛАР

* 1. Кредит таъминоти қуйидаги кетма-кетлик бўйича икки босқичда амалга оширилади:

# Кредит ҳисобига сотиб олинаётган автоулов қарз олувчи номига расмийлаштирилиб, гаровга тақдим этилгунга қадар, кредит таъминоти сифатида [⦁] суғурта компаниясининг [⦁] сўмлик кредитни қайтмаслиги суғурта полиси расмийлаштирилади. Автоулов қарз олувчи номига расмийлаштирилгандан сўнг, ўрнатилган тартибда [⦁] сўм миқдорида гаров шартномаси расмийлаштирилади.

5.1.2. Иккинчи босқичда, кредит ҳисобига сотиб олинган автомашина қарз олувчига белгиланган тартибда расмийлаштирилган ва давлат рўйхатидан ўтказилгандан сўнг, қарз олувчи 15 кун муддатда автомашинани гаровга қўйиш шартномасини нотариал тартибда расмийлаштириб, ушбу автомашинани автомототранспорт воситаларини давлат рўйхатидан ўтказиш ваколатига эга бўлган идора (орган)ларда белгиланган тартибда рўйхатдан ўтказиш ва гаров шартномасининг асл нусхаси ва автомашина ҳужжатларининг нусхаларини, шунингдек, сотиб олинган автомашинани йўл транспорт ҳодисаси ва бошқа хатарлардан Банк фойдасига кредитлаш муддатигача суғурта қилдирилганлиги ҳақидаги суғурта шартномаси, суғурта полиси ва суғурта мукофоти тўланганлигини тасдиқловчи ҳужжатларни Банкка тақдим этиши шарт.

* 1. Томонлар кредит ҳисобига сотиб олинган автоуловнинг гаров кийматини келишиш далолатномасига мувофик, [⦁] ([⦁])сўм микдорида келишдилар.

Банк томонидан кредит қарздорлигининг ундируви автоуловга қаратилган тақдирда, автоулов ушбунарх бўйича реализация қилинади.

* 1. Қарз олувчи кредитни таъминлашни кредит суммасининг камида 125 фоизи даражасида тутиб туради.

Гаровга қўйилган автоуловга шикаст етказилган ёки турли сабабларга кўра яроқсиз ҳолга келтирилган тақдирда, Қарз олувчи ўн кун муддат ичида юқори ликвидли бошқа мулкни гаровга қўйиш йўли билан кредит таъминотига алмаштириб бериш мажбуриятини олади.

* 1. Кредитнинг таъминланишини белгиловчи ҳужжатлар (битим, шартномалар) ушбу шартнома билан ўзаро боғлиқ ҳисобланади ва мазкур шартнома бўйича Қарз олувчи томонидан олинган мажбуриятлар бажарилишини таъминлашга хизмат килади.
	2. Кредитнинг қайтарувчанлигини таъминлаш билан боғлиқ бўлган ҳужжатларни зарур даражада расмийлаштириш бўйича ҳар қандай харажатларни Қарз олувчи (Биргаликда қарз олувчи) ўз зиммасига олади.

# ТОМОНЛАРНИНГ ҲУҚУҚЛАРИ

* 1. Банкнинг ҳуқуқлари:
		1. Қарз олувчининг молиявий ҳолатини, гаровга қўйилган автомашинанинг техник ҳолатини назорат килиб туриш;
		2. Қарз олувчидан мажбуриятларни бажаришда назоратни амалга ошириш учун керакли ҳужжатларни сўраб олиш;
		3. Банк ажратилган кредитнинг муддати келган қисмини, кредитга ҳисобланган фоиз ва неустойкаларни Банкнинг автотўлов хизмати орқали Қарз олувчининг банк карта ҳисобварақларидан акцептсиз тартибда ечиб олиш;

Бундай банк операцияси Қарз олувчини олдиндан огоҳлантиришсиз, тўлов муддати келган санада ва ундан кейинги ҳар қандай санада автоматик амалга оширилади ҳамда амалга оширилган бу турдаги банк операцияси ҳақида Қарз олувчига алоҳида ёзма хабарнома юборилмайди.

* + 1. Қарз олувчи ушбу шартнома имзоланган кундан бошлаб кредитни бир ой муддатда ўзлаштирмаган такдирда, Банк ушбу шартномани бир томонлама тартибда Қарз олувчини ёзма равишда хабардор қилган холда бекор қилиш;
		2. Банк томонидан ўрнатилган тартибга мувофиқ, кўшимча харажатлар талаб қилинадиган, қарз олувчининг қўшимча топшириқларини, у томонидан қўшимча харажатлар тўланмагунга қадар бажармаслик;
		3. Банк ушбу шартнома бўйича ўз ҳуқуқ ва мажбуриятларини, шунингдек кредитни қайтарилишини таъминлаш билан боғлиқ ҳуқуқ ва мажбуриятларидан қарз олувчининг розилигисиз бошқа шахсга тўлиқ ёки қисман ўтказишга ҳақли. қарз олувчи Банкнинг розилигисиз ушбу шартнома бўйича ҳуқуқ ва мажбуриятларини бошқа шахсга ўтказишга ҳакли эмас.
		4. Қарз олувчи томонидан мазкур шартноманинг 8-бўлимида назарда тутилган мажбуриятларни бажармаслик ҳолатлари юзага келган такдирда, Банк ўз хоҳишига кўра куйидаги ҳаракатлардан бирини амалга ошириши мумкин:
* Қарз олувчига мажбуриятларни бажармаслик ҳолати юзага келганлиги ва уни бартараф этиш учун муддатни белгилаган ҳолда ёзма билдиришнома (эътироз хати) юбориш;
* Қарз олувчи томонидан мазкур шартнома бўйича мажбуриятларни бажармаслик ҳолатлари юзага келганда унинг банкдаги барча ҳисобварақларидан маблағларни қарз олувчининг розилигини олмаган ҳолда ечиб олиш;
* кредит қайтариш жадвалида белгиланган тўловлар кечиктирилган ёки тўланмаган тақдирда, Карздорнинг иш жойига кредит тўловларини ойлик иш ҳақидан тўлаб бориш юзасидан мурожаат қилиш;
* ушбу шартнома бўйича мажбуриятларнинг бажарилишини қўшимча равишда таъминланишини талаб килиш;
* Қарз олувчидан кредитнинг ҳаммасини ёки унинг бир қисмини ушбу шартноманинг 8-бўлимида кўрсатилган ҳолатлар юз берганда белгиланган тартибда муддатидан олдин кайтаришни талаб килиш;
* кредит бўйича барча қарздорликларни кредит таъминоти юзасидан тузилган шартномаларда (гаров, кафиллик ва ҳ.к.) белгиланган тартибда таъминотга қаратган ҳолда ундириш.
	+ 1. Банк амалдаги қонун ҳужжатларига мувофиқ бошқа ҳуқуқларга ҳам эга.

# Қарз олувчининг ҳуқуқлари:

* + 1. Ушбу шартноманинг 2.2-бандида кўрсатилган давр мобайнида ва мазкур шартномада кўрсатилган сумма ва мақсадлар доирасида ссуда ҳисобварағидан тўловни амалга ошириш бўйича ариза бериш;
		2. Мазкур шартнома шартларига амал қилган ҳолда қарздорликни муддатидан олдин сўндириш;
		3. Ушбу шартнома бўйича ўз зиммасига олган мажбуриятларни тўлиқ бажарган ҳолда мазкур шартномани муддатидан олдин бекор килиш.

# ТОМОНЛАРНИНГ МАЖБУРИЯТЛАРИ

* 1. Банкнинг мажбуриятлари:
		1. Кредит бериш учун Қарз олувчи томонидан барча зарур шартлар бажарилгач, кредит маблағларини Қарз олувчининг ёзма топшириқномасига (аризасига) асосан автомашина сотувчисининг (диллернинг) ҳисобварағига белгиланган тартибда ўтказиб бериш;
		2. Қарз олувчини кредит учун тўловларни оширилиши ёки камайтирилиши сабаблари, кредитни беришни рад этиш, кредитни муддатидан олдин ундириш ва ундирувни кредит таъминотига қаратиш сабаблари тўғрисида ёзма равишда хабардор қилиш.

# Қарз олувчининг мажбуриятлари:

* + 1. Кредитдан фойдаланиш жараёнида олинган истеъмол кредитини ва у бўйича ҳисобланган фоизларни ушбу шартнома шартларига ҳамда тўлов жадвалига мувофиқ муддатида тўлаб бориш;
		2. Кредитлашнинг мақсадлилик, таъминланганлик, муддатлилик, кайтарилувчанлик ва тўланувчанлик тамойилларига қатъий амал килиш;
		3. Банк сўровига биноан Банк вакилларига кредит таъминотига олинган автомашина, кредитга тааллуқли бўлган бошқа мол-мулкларни кўздан кечириш ва ушбу шартнома бўйича қарз олувчининг мажбуриятларини бажарилишига тааллуқли бўлган ҳар қандай турдаги бошқа мол-мулкларни бориб кўриш имкониятларини яратиб бериш ва ушбу жараёнларга тўсқинлик қилмаслик;
		4. Банк талабига биноан ушбу шартнома амал қиладиган бутун давр мобайнида, Банкни кониқтирадиган шакл ва мазмун бўйича Қарз олувчи, кафилнинг даромадлари тўғрисидаги ахборотни ва ушбу истеъмол кредитига тегишли бўлган бошқа маълумот ва ҳужжатларни Банкка тақдим этиш;
		5. Почта ва электрон манзили, телефон рақами, иш жойи, фамилияси ёки исмидаги ва ушбу шартнома бўйича мажбуриятларнинг бажарилишига таъсир кўрсатишга қодир бўлган бошқа ҳолатлардаги ўзгаришлар тўғрисида Банкни 5 (беш) банк куни мобайнида хабардор қилиш;
		6. Ушбу шартнома амал қиладиган муддат мобайнида қарз олувчи Банкнинг олдиндан розилигисиз ушбу шартномага ёки унинг шартларига зид бўлган бошка турдаги битимларни, шу жумладан, кредит ҳисобига сотиб олинган автомашинани бегоналаштириш ва учинчи шахслар тасарруфига ўтказиш билан боғлик ҳужжатларни расмийлаштирмаслик ва учинчи шахсларнинг кредитларини ва/ёки қарзларини жалб қилмаслик;
		7. Қарз олувчининг учинчи шахслар олдидаги бошқа мажбуриятларидан олдин, ушбу шартнома бўйича ўз зиммсига олган мажбуриятларни биринчи навбатда бажариш;
		8. кредитлаш объектига пул маблағлари ўтказилгандан сўнг автомашина олди-сотди шартномасида белгиланган муддатда автомашинани қабул қилиб, автосалондан тегишли тартибда ҳисоб-фактура олгандан сўнг, мазкур шартноманинг 5.1.2-бандида назарда тутилган тартибда ва муддатларда кредит ҳисобига сотиб олинган автомашинани Банкка гаровга қўйиш ва ушбу бандда кўрсатилган барча ҳужжатларни Банкка тақдим килиш;
		9. Мажбуриятларни бажариш таъминоти сифатида тақдим этилган мол-мулкни, шу жумладан, кредит маблағлари ҳисобига сотиб олинган автомашинани ўз ҳисобидан кредит муддатига мос муддатга суғурталаш (пул маблағлари гаровидан ташқари).

# МАЖБУРИЯТЛАРНИНГ БАЖАРИЛМАСЛИК ҲОЛАТЛАРИ

8.1. Ушбу бандда кайд этилган ҳодисалардан исталгани Қарздор томонидан мажбуриятларнинг бажарилмаслиги ҳолатлари ҳисобланади:

* кредит ресурсларидан белгиланган мақсадларда фойдаланмаслик;
* Қарз олувчи (Биргаликда қарз олувчи) кредит, фоизлар ва/ёки бошқа тўловлар бўйича ушбу шартнома, унинг бўйича тўловлар жадвали, шунингдек, тузилиши ушбу шартномада белгиланган бошқа шартномалар бўйича белгиланган санада тўловларнинг амалга оширилмаганлиги;
* кредитлаш объектини автосалондан (диллердан) олинганлигини тасдиқловчи ҳужжатларнинг Банкка такдим этилмаганлиги;
* Банкни атайлаб ҳаққоний бўлмаган ҳужжатлар тақдим этган ҳолда чалғитиш;
* Банкни талаби бўйича кредит ҳисобига сотиб олинган автомашинани кўздан кечириш талабларини бажармаслик;
* Қарз олувчи (Биргаликда қарз олувчи) томонидан кредит таъминоти бўйича Банкка берилган исталган таъминот турининг қисман ёки тўлиқ ўз қийматини йўқотганлиги ёки уларга бўлган мулк ҳуқуқининг ҳақиқий эмас деб топилганлиги;
* Қарз олувчи (Биргаликда қарз олувчи) ва/ёки кафилнинг тўлов қобилиятининг ёмонлашганлиги ёки ушбу шартнома бўйича мажбуриятларни бажарилмаслигига олиб келадиган аниқ маълумотларнинг яширилганлиги;
* кредит таъминоти сифатида Банкка гаровга такдим килинган ҳар қандай турдаги мол-мулкларни, шу жумладан, кредит маблағлари ҳисобига сотиб олинган автомашинани бегоналаштириш ҳамда учинчи шахсларнинг тасарруфига бериш;
* мазкур шартноманинг 5.1.2-бандида белгиланган муддатларда ва тартибда кредит маблағлари ҳисобига сотиб олинган автомашинани гаровга қўймаслик ёки уни гаровга қўйишдан бўйин товлаш;
* ушбу шартнома шартлари ва унда назарда тутилган мажбуриятларнинг бажарилмаганлиги ёки лозим даражада бажарилмаганлиги;
* мазкур шартнома билан боғлиқ бўлган бошқа шартномалар шартларининг (гаров, кафиллик, суғурта) бузилиши.

# ТОМОНЛАРНИНГ ЖАВОБГАРЛИГИ

9.1. Томонларнинг ушбу шартномада кўзда тутилган мажбуриятларни бажаришдан бош тортиши мазкур шартнома шартлари ва Ўзбекистон Республикасининг амалдаги қонунчилигига мувофиқ жавобгарликка сабаб бўлади.

9.2. Асосий қарзни кайтариш муддати кечиктирилганда (муддати ўтган кредитга), қарз олувчи Банкка бутун кечиктирилган давр учун ушбу шартномада белгиланган фоизнинг 1,5 баравари миқдорида фоиз тўлайди.

9.3. Фоизларни белгиланган муддатларда тўламаганлиги учун қарз олувчи Банкка кечиктирилган фоиз тўловининг ҳар бир куни учун кечиктирилган фоиз суммасининг 0,1 фоизи микдорида, аммо кечиктирилган фоиз суммасининг 15 фоизидан ошмаган миқдорда пеня тўлайди.

9.4. Қарз олувчи кредит маблағларидан мақсадсиз фойдаланса, Банкка максадсиз фойдаланган кредит суммасининг 20% микдорида жарима тўлайди.

9.5. Қарз олувчи томонидан ушбу шартноманинг 5.1.2-бандида белгиланган тартибда ва муддатларда кредит ҳисобига сотиб олинган автоуловни Банкка кредит таъминоти сифатида гаровга кўйиш кечиктирилган такдирда, қарз олувчи Банкка гаровга кўйиш кечиктирилган ҳар бир кун учун автоулов гаров қийматининг 0,1 фоизи микдорида, лекин автоулов гаров қийматининг 50 фоизидан ошмаган миқдорда пеня тўлайди.

9.6. Қарз олувчи кредит маблағлари ҳисобига сотиб олинган автоуловни Банкка гаровга кўйишдан бош тортса, автоуловни яширса, шунингдек, автоуловни ва гаровга тақдим қилинган бошқа турдаги мол-мулкларни бегоналаштирса, учинчи шахслар ихтиёрига берса ва ушбу мол-мулкларни ноконуний йўллар билан учинчи шахсларга реализация килса ёки бошқа тарзда ўтказса, кредит умумий суммасининг 20 фоизи микдорида Банкка жарима тулайди.

9.7. Қарз олувчи томонидан ушбу шартноманинг 2.2 ва 2.3-бандларида кўрсатилган шартлар бажарилиб, Банк кредитни ўз вактида ажратмаган ҳолатда, Банк Қарз олувчига муддатида ўтказиб берилмаган кредит суммасининг кечиктирилган ҳар бир куни учун 0,1 фоиз миқдорида, лекин муддатида ўтказиб берилмаган кредит суммасининг 20 фоизидан юқори бўлмаган миқдорда пеня тўлайди.

9.8. Мазкур шартнома шартларининг бажарилмаганлиги ёки лозим даражада бажарилмаганлиги натижасида неустойкаларнинг ундирилиши (тўланиши) Томонларни ўз зиммаларига олган мажбуриятларни бажаришдан озод қилмайди.

# ФОРС-МАЖОР ҲОЛАТЛАРИ

10.1. Томонлар ушбу шартнома бўйича мажбуриятларнинг қисман ёки тўлиқ бажарилмаганлиги учун, агар ушбу бажарилмаганлик шартнома тузилгандан кейин, Томонлар олдиндан кўра олишмаган, оқилона чоралар билан бартараф этиши мумкин бўлмаган фавқулоддаги ҳодисалар натижасида вужудга келган, енгиб бўлмайдиган куч ҳолатларининг оқибатлари ҳисобланса, томонлар жавобгарликдан озод этилади, хусусан: ёнғин, табиий офат ва ушбу шартнома шартларини бажаришга тўсқинлик қилувчи, томонларга тааллуқли бўлмаган бошқа ҳодисалар форс-мажор ҳолатлари ҳисобланади.

10.2. Ушбу шартноманинг 11.1-бандида кўрсатилган енгиб бўлмайдиган куч ҳолатларига тушган томон бошқа томонни бундай ҳолатлар бошланганлиги тўғрисида ёзма равишда 2 (икки) кун ичида хабардор қилиши ва тугаганлиги тўғрисида ҳам иккинчи томонга маълум қилиши шарт.

10.3. Енгиб бўлмайдиган куч ҳолатлари содир бўлган тақдирда, мазкур шартноманинг амал килиш муддати шундай ҳолатлар ва унинг оқибатлари бутун даврига тенг муддатга узайтирилади.

# НИЗОЛАРНИ ҲАЛ ҚИЛИШ ТАРТИБИ

11.1. Томонлар ўртасидаги келишмовчиликлар ва/ёки ушбу шартномада назарда тутилмаган низоли вазиятлар юзага келган, шунингдек, ушбу шартноманинг
7 ва 8-бўлимларида назарда тутилган мажбуриятларни бажармаслик ҳолатлари юзага келган тақдирда, Томонлар Ўзбекистан Республикасининг амалдаги конун ҳужжатларига амал килган ҳолда барча келишмовчиликларни музокара йўли билан ҳал этадилар.

11.2. Томонлар ўртасида юзага келган низо ва келишмовчиликлар музокара йўли билан ҳал қилинмаган тақдирда, улар Ўзбекистон Республикасининг амалдаги қонунчилигига мувофиқ, Банкнинг ушбу шартнома асосида кредит ажратган филиали жойлашган ҳудуддаги судга мурожаат қилиш орқали ҳал этилади (Шартнома бўйича судловга тегишлилик).

Банк ушбу шартнома бўйича вужудга келган кредит қарздорлигини ундиришнинг суддан ташқари соддалаштирилган усулларидан (Нотариусга ижро хати ёзишни сўраб мурожаат қилиш ва ҳоказо) ҳам фойдаланиши мумкин.

11.3. Банк кредит маблағларининг муддатида қайтарилмаганлиги натижасида вужудга келадиган низоларни судгача хал қилишнинг куйидаги усулларидан фойдаланиши мумкин:

* Қарз олувчини кредит тўловларини амалга ошириши тўғрисида оғзаки ва ёзма равишда огохлантириш;
* кредит маблағларини қайтариш манбааси сифатида кайд этилган иш ҳақи ҳисобидан қарздорликни ёпиб бориш мақсадида, карздорнинг иш жойига мурожаат килиш;
* Қарз олувчи (Биргаликда қарз олувчи)нинг банкдаги барча хисобварақларидан (депозит, банк картаси ва х.к.) маблағларни унинг розилигини олмаган ҳолда ечиб олиш.

11.4. Банкнинг ушбу шартноманинг 11.3-бандида кўрсатилган усуллардан фойдаланмаслиги уни судга мурожаат қилиш ҳуқуқидан маҳрум қилмайди.

# ШАХСГА ДОИР МАЪЛУМОТЛАР

12.1. Қарз олувчи (Биргаликда қарз олувчи) ушбу шартномани имзолаш орқали Банкка Қарз олувчи (Биргаликда қарз олувчи)нинг шахсига оид маълумотларга ишлов беришга ўз розилигини беради.

12.2. Банк Қарз олувчи (Биргаликда қарз олувчи)нинг шахсига оид маълумотларига қуйидаги мақсадларда ишлов беради ва ишлов бериши мумкин:

- ушбу шартнома бўйича Банкнинг ҳуқуқларини амалга оширишда ва мажбуриятларини ижро қилишда;

- Қарз олувчи (Биргаликда қарз олувчи) ҳуқуқ ва мажбуриятларини лозим даражада амалга оширилишини таъминлашда;

- Қарз олувчи (Биргаликда қарз олувчи) тўғрисидаги кредит ахборотини олишда;

- Банкка кредит ресурсларини тақдим қилувчи томонидан талаб қилган маълумотларни тақдим қилишда (кредит жалб қилинган ресурслар ҳисобидан амалга оширилган тақдирда);

- кредит таъминотига оид битимларни расмийлаштириш учун нотариус, суғурта компаниялари, гаров реестри, кадастр ва ички ишлар идораларига мурожаат қилишда;

- муайян банк хизматининг самарадорлигини баҳолаш учун маркетинг изланишларини ўтказиш, таҳлилий ёки статистик маълумотларни тайёрлаш ва умумлаштиришда;

- Банк бошқарув органлари, назорат органлари, аудитор ёки потенциал инвесторлар учун Банкнинг фаолияти ва молиявий ҳолатига оид ҳисоботларни тайёрлашда;

- Қарз олувчи (Биргаликда қарз олувчи) ҳақидаги маълумотларни верификация қилиш, шу жумладан, фирибгарлик ҳолатларига йўл қўйилмаслиги, жиноий фаолиятдан олинган даромадларни легаллаштиришга, тероризмни молиялаштиришга ва оммавий қирғин қуролларини тарқатишни молиялаштиришга қарши курашиш мақсадида;

- давлат идоралари ҳамда бошқа жисмоний ва юридик шахсларга муддати ўтган кредит қарздорликларини ундириш учун мурожаат қилишда;

- янги банк хизматларини таклиф этиш мақсадида;

- юқоридаги мақсадларни амалга ошииш учун шахсга оид маълумотлар акс этган ҳужжатларни маълумот алмашиниш учун алоқа (почта) хизмати кўрсатувчи ташкилотларга тақдим қилиш, электрон ахборот алмашиниш дастурлари базаларига жойлаштиришда.

12.3. Қарз олувчи (Биргаликда қарз олувчи) ушбу шартномани имзолаш орқали Банкка Қарз олувчи (Биргаликда қарз олувчи)нинг шахсига оид маълумотларга ишлов беришга берган розилиги ушбу шартноманинг 13.5-бандига мувофиқ мазкур шартномага қўшимча келишув тузиш орқали чақириб олиниши мумкин.

# БОШҚА ШАРТЛАР

13.1. Ушбу шартнома Қарз олувчининг учинчи шахслар билан тузган ҳар қандай турдаги шартномалари (битимлари)дан юридик жиҳатдан мустақил бўлиб, қарз олувчи учинчи шахслар билан тузган шартномалари (битимлари) қоидаларига асосланиб Банкка эътироз билдирмайди.

13.2. Ҳар бир томон ушбу шартнома предмети ва шартларига боғлиқ маълумотларнинг махфийлигини сақлайдилар. Ушбу маълумотларнинг Ўзбекистон Республикаси қонунчилигига кўра тегишли органларга берилиши бундан мустасно.

13.3. Ушбу шартнома томонлар ўртасида имзоланганидан сўнг кучга киради ҳамда томонлар ўз мажбуриятларини тўлиқ бажаргунларига қадар амал қилади.

13.4. Мазкур шартномани ўзгартириш ва бекор қилиш томонларнинг келишувига кўра ёки Ўзбекистан Республикасининг қонун ҳужжатларига мувофик суд тартибида амалга оширилиши мумкин.

13.5. Ушбу шартномага барча ўзгартириш ва қўшимчалар ёзма шаклда, имзолаган кўшимча келишувлар тарзида расмийлаштирилади. Ушбу шартнома ва кўшимча келишувлар шартлари бир-бирига зид бўлган такдирда, кўшимча келишув шартлари амал килади.

13.6. Банк ушбу шартнома доирасидаги ҳар қандай хабарнома, огоҳлантириш ёки талабномани ўз ихтиёрига кўра Қарз олувчи томонидан ушбу шартноманинг 14-бўлимида кўрсатилган почта манзилига буюртма хат кўринишида, телефон рақамига СМС-хабар кўринишида ёки электрон манзилига электрон хабар кўринишида юбориши мумкин.

Хабарнома, огоҳлантириш ёки талабномани ушбу бандда кўрсатилган усулларнинг фақат биттасидан фойдаланган ҳолда юборилиши Қарз олувчига ушбу хабарнома, огоҳлантириш ёки талабнома лозим даражада етказилган деб ҳисоблаш учун кифоя.

13.7. Мазкур шартнома томонлардан ҳар бири учун, бир хил юридик кучга эга бўлган ўзбек тилида 2 (икки) нусхада тузилган.

# ТОМОНЛАРНИНГ РЕКВИЗИТЛАРИ ВА ИМЗОЛАРИ

|  |
| --- |
| Банк: [⦁] филиалиМанзил: [⦁]телефон (факс): [⦁]Ҳ/р: [⦁] ИНН: [⦁] МФО: [⦁]Филиал бошқарувчиси: [⦁]Бош бухгалтер: [⦁] |
| Қарз олувчи: [⦁]Паспорт маълумотлари: [⦁],[⦁] йилда [⦁] томонидан берилганПочта манзили: [⦁]электрон манзил: [⦁]банк картаси рақами [⦁] амал қилиш муддати [⦁]СМС-хабарнома хизмати уланган телефон рақами [⦁] |
| Биргаликда қарз олувчи: IKRAMOV ILG'ORBEK ILXOM O'G'LIПаспорт маълумотлари: [⦁],[⦁] йилда [⦁] томонидан берилганПочта манзили: [⦁]электрон манзил: [⦁]банк картаси рақами [⦁] амал қилиш муддати [⦁]СМС-хабарнома хизмати уланган телефон рақами [⦁] |

Ушбу шартномани ўқиб чиқдим, мазкур шартноманинг сўзлари, бўлимлари ва бандларининг маъноси, мазмуни ва аҳамияти менга тушунарли, шу муносабат билан ушбу шартномани имзолайман ва унинг шартларини ва унда кўрсатилган мажбуриятларни сўзсиз ижро этиш учун қабул қиламан:

*(Қарз олувчининг Ф.И.Ш. тўлиқ, ўз қўли билан ёзилади) (имзо)*

Ушбу шартномани ўқиб чиқдим, мазкур шартноманинг сўзлари, бўлимлари ва бандларининг маъноси, мазмуни ва аҳамияти менга тушунарли, шу муносабат билан ушбу шартномани имзолайман ва унинг шартларини ва унда кўрсатилган мажбуриятларни сўзсиз ижро этиш учун қабул қиламан:

*(Биргаликда қарз олувчининг Ф.И.Ш. тўлиқ, ўз қўли билан ёзилади) (имзо)*